stanford-oval/wikipedia huggingface dataset:
פרש אדום
מאפיינים

אורכו מגיע עד 85 ס"מ, לא כולל הזנב, שאורכו 75 ס"מ, כאשר הזכרים כבדים באופן ניכר מהנקבות. הפרש האדום מגיע למהירויות של 55 קמ"ש, עובדה שהופכת אותו לרץ המהיר ביותר בין הפרימטים.
קוף זה חי בקבוצות גדולות ומרובות נקבות של כ-15 פרטים, בשטח מחיה של כ-52,000 דונם. הקבוצה מכילה ברוב השנה זכר אחד, אשר שומר על הקבוצה באמצעות הסחת דעתם של הטורפים תוך התרחקות מהקבוצה. בעונת ההזדווגות, מגיעים זכרים נוספים לקבוצות. כשהזכרים הצעירים מגיעים לבגרות מינית (בסביבות גיל ארבע שנים), הם עוזבים את הקבוצה, ובדרך-כלל מצטרפים לקבוצות המונות זכרים בלבד.
קופים אלה נמנעים מלהיכנס מיערות סבוכים ומצוי יותר באזורים סלעיים ובסוואנות פתוחות ומלאות שיחים ותת-מדבריות. ההתרבות של הפרש האדום נחשבת גבוהה יחסית, ונובעת כנראה מהתמותה הגדולה שקיימת באוכלוסייה הבוגרת הנובעת ככל הנראה מתנאי השטח הקשים בהם חיים הקופים.
קופי פרש אדום ניזונים מזרעים, מחרקים ומפקעות, דיאטה המאפיינת יותר פרימטים קטנים יותר.
יש אי הסכמות בנושא מספר תת-המינים, יש שמחשיבים ארבעה, ויש שמחשיבים שתיים; תת-המין המערבי Erythrocebus patas patas (פרש מצוי; עם אף שחור) והמזרחי Erythrocebus patas pyrrhonotus (פרש ניסנה; עם אף לבן). אחרים הציעו שלפחות כמה מהמאפיינים הם וריאציות של דפוס הפנים של הנקבה בזמן ההיריון, ולכן זהו מין יחיד בסוגו.
הערות שוליים

↑  פרש אדום באתר הרשימה האדומה של IUCN
| --- | --- |
בקרת זהויות :  NLI: 987007546971805171  NDL: 01084695
פרסי בחירת הנוער 2003

| --- | --- |
 תאריך:  2 באוגוסט 2003
 מיקום:  קליפורניהיוניברסל סיטי, לוס אנג'לס, קליפורניה
 מנחים:  דייוויד ספייד
 מפיק:  פול פלאטרי • מייקל לוויט • בוב ביין • מייקל בורג
 במאי:  ברוס גוארס
 רשת שידור:    פוקס
 →2002 2004← פרסי בחירת הנוער
 
טקס פרסי בחירת הנוער לשנת 2003 התקיים ב-2 באוגוסט 2003 באמפיתיאטרון גיבסון שבקליפורניה, ושודר בערוץ פוקס. את הטקס הנחה השחקן דייוויד ספייד ולאורכו הופיעו האומנית קלי קלרקסון והלהקות אוונסנס והדונה'ס. השחקן והקומיקאי מייק מאיירס קיבל את פרס Ultimate שהוענק בפעם הראשונה במסגרת הטקס.
מספר המועמדויות הרב ביותר: הזמרת והשחקנית ג'ניפר לופז - 12 מועמדויות
מספר הזכיות הרב ביותר: השחקן והמנחה אשטון קוצ'ר + הריאליטי "אמריקן איידול" - 4 זכיות כל אחד
מועמדויות וזכיות > בחירת המוזיקה

| אומן | אומנית | להקת רוק |
| --- | --- | --- |
|  אמינם 50 סנט  ג'ושוע סקוט שאזיי  ג'ה רול  ג'ון מאייר  נלי  שון פול  ג'סטין טימברלייק |  קלי קלרקסון כריסטינה אגילרה  מיסי אליוט  נורה ג'ונס  ביונסה  אבריל לאבין  ג'ניפר לופז  פינק |  גוד שארלוט 3 דורז דאון  אודיוסלייב  קולדפליי  לינקין פארק  נו דאוט  סאם 41  הווייט סטרייפס |
| סינגל השנה | אלבום השנה | חבירה מוזיקלית |
|  Sk8er Boi - אבריל לאבין All I Have - ג'ניפר לופז ואל אל קול ג'יי  Bump, Bump, Bump - B2K ופ. דידי  Cry Me a River - ג'סטין טימברלייק וטימבלנד  In da Club - 50 סנט  Underneath It All - נו דאוט וליידי סו  Work It - מיסי אליוט |  The Young and the Hopeless - גוד שארלוט Any Given Thursday - ג'ון מאייר  Get Rich or Die Tryin' - 50 סנט  Justified - ג'סטין טימברלייק  Let Go - אבריל לאבין  The Eminem Show - אמינם  This Is Me... Then - ג'ניפר לופז |  50 סנט ונייט דוג - 21 Questions ג'יי זי וביונסה - '03 Bonnie & Clyde  ג'ניפר לופז ואל אל קול ג'יי - All I Have  ג'סטין טימברלייק וטימבלנד - Cry Me a River  נלי וקלי רולנד - Dilemma  כריסטינה אגילרה ורדמן - Dirrty  סנטנה ומישל בראנץ' - The Game of Love  קיד רוק ושריל קרואו - Picture |
| אומן אר אן בי/היפ-הופ | שיר אר אן בי/היפ-הופ | אומן ראפ |
|  ג'ניפר לופז B2K  ג'ושוע סקוט שאזיי  שון פול  קלי רולנד  ג'סטין טימברלייק  טייריס גיבסון  אשר |  Like I Love You - ג'סטין טימברלייק 4Ever - ליל מו ופבולוס  How You Gonna Act Like That - טייריס גיבסון  No Letting Go - וויין וונדר  Put That Woman First - ג'אים  Rock wit U - אשנטי  Snake - אר. קלי וביג טייגר  So Gone - מוניקה |  אמינם 50 סנט  מיסי אליוט  ג'ה רול  ג'יי זי  נאז  נלי  סנופ דוג |
| שיר ראפ | שיר רוק | שיר אהבה |
|  In da Club - 50 סנט 21 Questions - 50 סנט ונייט דוג  Beautiful - סנופ דוג, פארל ויליאמס וצ'רלי וילסון  Excuse Me Miss - ג'יי זי  Get Busy - שון פול  I Can - נאז  I Know What You Want - באסטה ריימס, מריה קארי ודי קונגלומרט |  Bring Me to Life - אוונסנס Headstrong - טרפט  Like a Stone - אודיוסלייב  Price to Play - סטיינד  Send the Pain Below - שאבל  Seven Nation Army - הווייט סטרייפס  Somewhere I Belong - לינקין פארק  Times Like These - פו פייטרס |  Crazy in Love - ביונסה וג'יי זי A Moment Like This - קלי קלרקסון  Come Away with Me - נורה ג'ונס  I'm Glad - ג'ניפר לופז  I'm with You - אבריל לאבין  Picture - קיד רוק ושריל קרואו  Pretty Baby - ונסה קרלטון  Running - נו דאוט |
פריצת השנה: 
 50 סנט ביונסה  קלי קלרקסון  נורה ג'ונס  ג'ון מאייר  שון פול  ליסה מארי פרסלי:
מועמדויות וזכיות > בחירת הספורט

| ספורטאי השנה | ספורטאית השנה |
| --- | --- |
 קובי בראיינט דייל ארנהרדט  טוני הוק  דרק ג'טר  דני קס  שאקיל אוניל  אנדי רודיק  קלי סלייטר:  סרינה ויליאמס ונוס ויליאמס  ג'ניפר קפריאטי  קלי קלארק  מיה האם  אנה קורניקובה  מישל קוואן  מרי אוסבורן
מועמדויות וזכיות > בחירת האופנה ושונות

| סקסי השנה | סקסית השנה |
| --- | --- |
 אשטון קוצ'ר קולין פארל  ג'וש הארטנט  אוליבר הדסון  בראד פיט  ג'סטין טימברלייק  אשר  טום ולינג:  ביונסה ג'סיקה אלבה  אמנדה ביינס  הילרי דאף  ג'ניפר גארנר  ג'ניפר לופז  בריטני ספירס  גוון סטפאני
קומיקאי השנה: אומן קרוסאובר (השתלב במקצוע נוסף)
 ג'ים קארי ברני מק  ג'ימי פאלון  ג'יימי קנדי  מייק מאיירס  כריס רוק  אדם סנדלר  ונדה סייקס:  מנדי מור קלי קלרקסון  אמינם  איב  ג'ניפר לאב יואיט  ביונסה  ג'ניפר לופז  טייריס גיבסון
אייקון אופנה - גבר: אייקון אופנה - אישה
 ראיין סיקרסט פ. דידי  קומון  קולין פארל  אנריקה איגלסיאס  לני קרביץ  ג'סטין טימברלייק  אשר:  ג'ניפר לופז האלי ברי  מרי ג'יי בלייג'  ביונסה  אבריל לאבין  קלי אוסבורן  בריטני ספירס  גוון סטפאני
משחק וידאו: 
 Grand Theft Auto: Vice City Def Jam Vendetta  Enter the Matrix  The Legend of Zelda: The Wind Waker  Madden NFL 2003  Spkinter Cell  Tony Hawk's Pro Skater 4:
פיליפ מולר

| --- | --- |
אין תמונה חופשית
 לידה:  3 בינואר 1922 סרד, סלובקיה 
 פטירה:  9 בנובמבר 2013 (בגיל 91) מנהיים, הרפובליקה הפדרלית של גרמניה 
 מדינה:  סלובקיה, צ'כוסלובקיה 
 
פיליפ מולר (3 בינואר 1922 – 9 בנובמבר 2013) היה יהודי סלובקי, ניצול השואה, מאחרוני עובדי הכפייה ביחידת הזונדרקומנדו באושוויץ, מחנה ההשמדה הגדול והפעיל ביותר במלחמת העולם השנייה והשואה. חזה במו עיניו בתהליך השמדת היהודים במחנה, שרד את תלאות המחנה וכתב ספר עדות מרכזי העוסק בשואה – "עד ראייה באושוויץ - שלוש שנים בתאי הגזים".
חייו

מולר נולד בסרד שבצ'כוסלובקיה. באפריל 1942, בהיותו בן עשרים, נשלח למחנה אושוויץ באחד מן הטרנספורטים הראשונים אל המחנה. ניתן לו מספר אסיר 29236, והוא נשלח לעבודות בנייה בקרמטוריום של המחנה ובהתקנת תאי גזים. כחבר ביחידת הזונדרקומנדו (בגרמנית: "יחידה מיוחדת") הוא היה עד "למשפחות, לעיירות ולערי היהודים שנקלטו אל המחנה". הנאצים הורו לו לשרוף את גופות המתים בתנורים. מטלת שריפת הגוויות הייתה הסיבה היחידה לכך שהנאצים הותירו אותו בחיים.
יחידת הזונדרקומנדו של מולר טיפלה במשלוחי אסירים חדשים באופן יום-יומי באזור שכונה "אזור הנקיון". במסגרת תפקידו נהג מולר להבטיח לאסירים כי הם בטוחים וכי לא יאונה להם דבר רע, בעודו מכין את תאי הגזים לפעולה.
לאחר שהיהודים חוסלו בתאי הגזים, הוטל עליו להיכנס לתאי הגזים יחד עם אסירים נוספים, ולמיין את הנרצחים לפי גודל גופם ומשקלם. וזאת על מנת למקסם את כמות הגופות שתישרף בשעה. אחר כך, הוא ויתר חברי הזונדרקומנדו הרימו את הגופות והעמיסו אותן לתוך הקרמטוריום. בגדי הנרצחים נאספו וחוטאו, וכל פריט ערך שנמצא עליהם נלקחו על ידי אנשי האס אס, או נגנב על ידי אחד מן האסירים על מנת לסחור בו תמורת מזון או תרופות.
מולר סיפר כי פעם אחת עלה בידו לאכול עוגה וגבינה שנמצאו בתא גזים לאחר הפעלתו.
עד ראייה

מולר סיפר כי לאחר שהבין שעברה תקופה בת שלוש שנים, בה צפה מדי יום ביומו באלפי אסירים יהודים המוצאים להורג, חשב להתאבד ונכנס לתא גזים בעוד הגז הרעיל מוזרם לתוכו. בספרו, הוא מתאר את מה שאירע כאשר התקרב לתא הרצח: הוא ראה אנשים כפריים ששרו את התקווה ואת ההמנון הלאומי הצ'כי בעודם מוכנסים לתא. הוא הצטרף לקבוצה זו לתוך תא הגזים, ולאחר מספר דקות ניגשה אליו ילדה ודיברה אליו. לפי מולר, אלה היו מילותיה:
"הבנו שבחרת למות איתנו מרצונך החופשי, ובאנו לומר לך שאנחנו חושבים שהחלטתך חסרת-טעם: שכן היא לא עוזרת לאיש...אנחנו חייבים למות, אך לך יש עדיין סיכוי להציל את חייך. עליך לחזור למחנה ולספר לכולם על שעותינו האחרונות. עליך להסביר להם שעליהם לשחרר את עצמם מכל אשליה. עליהם להילחם, זה עדיף מאשר למות כאן בחוסר אונים. יהיה להם יותר קל, כי אין להם ילדים. בנוגע אליך, ייתכן שתשרוד את הטרגדיה הנוראית הזאת ואז יהיה עליך לספר לכולם על שאירע לך (מהדורת שנת 1979, עמוד 113)."
בעקבות חוויה זו החל להאמין שעליו לשרוד על מנת שהוא ושורדים אחרים יוכלו לספר על שאירע במחנה. מולר נותר אסיר ביחידה המיוחדת של אושוויץ עד לחודש ינואר 1945. שחרורו מרדיפת הנאצים הגיע רק בחודש מאי 1945, עם כניעת גרמניה הנאצית ושחרור מחנה מאוטהאוזן.
לאחר המלחמה

מולר העיד לראשונה על זוועות המחנה בהיותו בבית חולים. דבריו נרשמו באוסף עדויות בצ'כית. מולר אף העיד במשפט אושוויץ השני בפרנקפורט שנערך בשנת 1964. כמו כן, היה בין המרואיינים בסרטו הדוקומנטרי של קלוד לנצמן "שואה".
מאז שנת 1969 חי במערב. נפטר ב-9 בנובמבר 2013, בגיל 91.
ראו גם

הנריק מנדלבאום
מרסל נדג'ארי
ליאון כהן
| --- | --- |
בקרת זהויות :  NLI: 987007265731505171  PLWABN: 9810540142605606  GND: 1131654870  ISNI: 0000 0001 0882 6147  LCCN: n79012681  NKC: pna20181003064  NTA: 069122040  SUDOC: 133981975  VIAF: 27635467   WorldCat (עם VIAF): 27635467 
המשרפה באושוויץ
נשים במחנה לפני רציחתן בגז, תמונה שצולמה בסתר על ידי אחד מהאסירים
צ'נטו

צ'נטו (באיטלקית: Cento) היא עיר וקומונה בנפת פרארה, כמו גם, חלק מאזור אמיליה רומאניה בצפון איטליה. באיטלקית המשמעות של המילה צ'נטו היא "100".
היסטוריה

השם צ'נטו מתייחס לקנטוריון של עמק הפו. הצמיחה של צ'נטו מגודלה המקורי ככפר דייגים קטן בביצות להיווסדה כעיר חקלאית התרחשה במספר המאות הראשונות בתחילת האלף השני. הבישוף של בולוניה ואב המנזר של נונאנטולה הקימו את הפרטיצ'יפניה אגרריה, מוסד אשר חילק אדמות מחדש כל 20 שנה בין היורשים הזכרים שהיוו את הליבה הראשונית של הקהילה בצ'נטו של המאה ה-12. בשנת 1502 האפיפיור אלכסנדר השישי לקח אותה משליטת הבישוף של בולוניה ועשה אותה לחלק מהנדוניה של הבת שלו, לוקרציה בורג'ה, שהתארסה לדוכס אלפונסו אני ד'אסטה ולאחר מכן הוחזרה למדינת האפיפיור בשנת 1598.
אתרים מרכזיים

פלאצו דל מונטה די פייטה (Palazzo del Monte di Pietà) - ארמון מהמאה ה-18 המשכן לאומנות עירונית. יש בו ציורים מאת האמן המקומי גוארצ'ינו. ניתן לראות עבודות של האחרון גם בבזיליקת בלזיוס הקדוש, בכנסייה של תפילת המחרוזת אשר תוכננה גם כן על ידו.
הרוקה (טירה) - בניין מרובע מסיבי עם מגדלים מרובעים. נבנה בשנת 1378 על ידי הבישוף של בולוניה, הוא הורחב על ידי ג'וליאנו דלה רוברה, שהפך לאפיפיור יוליוס השני בשנת 1460.
פלאצו דל גוברנטורה (Palazzo del Governatore) - מוזיאון לאומנות מודרנית על שמו של ארלדו בונזני.
פורטה פייבה (Porta Pieve) - השער היחיד ששרד מהארבעה שנבנו במהלך המאה ה-14.
תרבות

צ'נטו היא עיר הקרנבל של אירופה אשר תאום לקרנבל של ריו.
אנשים ידועים מהעיר

גוארצ'ינו (צ'נטו 1591 - בולוניה 1666) - צייר האיטלקי בן תקופת הבארוק מאזור אמיליה-רומאניה שהיה פעיל ברומא ובבולוניה.
בנימין ד'יזראלי (צ'נטו 1730 - אנגליה 1825) - סבו של ראש ממשלת בריטניה, בנג'מין דיזראלי.
פרוציו למבורגיני (ראנצו די צ'נטו 1916 - פרוג'ה 1993) - תעשיין.
רבי חננאל ניפי (פרארה 1760 – צ'נטו 1836) – רבה של הקהילה היהודית בצ'נטו, מגדולי הפוסקים מיהדות איטליה וחבר הסנהדרין של פריז
צווארון כחול לבן (סרט)

| --- | --- |

 בימוי:  נעם קפלן 
 תסריט:  נעם קפלן 
 שחקנים ראשיים:  סגול 59 נעם קפלן 
 מדינה:  ישראל 
 הקרנת בכורה:  2004 
 משך הקרנה:  53 דק' 
 שפת הסרט:  עברית 
 סוגה:  סרט דרמה 
 דף הסרט ב־IMDb
 
צווארון כחול לבן הוא סרט ישראלי של נעם קפלן (שביים את הסרט וכתב את התסריט). הסרט הופק בשנת 2004 במסגרת בית הספר לקולנוע ע"ש סם שפיגל בירושלים, והיה לסרט הראשון שנוצר בבית ספר זה ויצא להקרנות מסחריות (בקולנוע "לב דיזנגוף" בתל אביב וכן בסינמטק ירושלים).
סרט הוא מוקומנטרי, בחלקו דרמה מבוימת, בחלקו קטעים אותנטיים מאולתרים ולא מבוימים וקטעי מצלמה נסתרת. ניתן לתאר את הסרט גם כקומדיה שחורה המערבת מציאות ודמיון.
הסרט מגולל את סיפורו של איתן קאליש, בחור תל אביבי ציני שחברתו הצ'כית עזבה אותו. בתחילת הסרט, יוצא קאליש לירושלים לערוך עסקת סמים עם עימאד, פלסטיני מהשטחים. את הסמים הוא מתכוון למכור לקהל שיגיע לאירוע "רייב נגד הכיבוש" ברחבת מוזיאון תל אביב.
בסרט מככב קפלן בתפקיד הראשי ולצידו יוהנה הורניקובה, דיראר סולימאן, משה שאטי, בנצי שני, מירי וצ'יקו מזרחי והראפרים הירושלמים סגול 59 (חן רותם) ושאנן סטריט (סולן להקת "הדג נחש") בתפקידי אורח. הפסקול כולל קטעי היפ הופ ירושלמי של סאבסוניק, סגול 59, הדג נחש. את המוזיקה המקורית בסרט כתב דודוש קלמס (קלידן להקת "הדג נחש").
פירוש ספר דניאל המיוחס לרבינו סעדיה גאון

פירוש ספר דניאל המיוחס לרבינו סעדיה גאון הוא פירוש על ספר דניאל שנדפס במקראות גדולות תחת הציון שהוא פירושו של רבינו סעדיה גאון (רס"ג). היום מקובל שהפירוש אינו של רב סעדיה גאון.
תולדות הפירוש

הפירוש נדפס במהדורה הראשונה של מקראות גדולות תחת הציון שהוא פירושו של רבנו סעדיה גאון. בביכורי העתים לקראת תקפ"ט (1828) פרסם שלמה יהודה רפפורט סיכום של תולדות סעדיה גאון ובהערה ארוכה טען שאמנם רב סעדיה גאון כתב פירוש לספר דניאל, אולם הפירוש המופיע במקראות גדולות אינו שלו. ראיותיו כוללות מובאות של אבן עזרא מפירושו של סעדיה גאון שאינם מופיעים בפירוש המופיע במקראות גדולות, ומובאות של רש"י ואבן עזרא מפירושו של רב סעדיה גאון הסותרות את המופיע בפירוש. . במיוחד מציין רפפורט שרש"י מייחס לרב סעדיה גאון פירוש של מראות דניאל גם על אירועים עתידיים אחרי ימי רס"ג אך לפני ימי רש"י, בעוד הפירוש במקראות גדולות מפרש את בחזון זה אך ורק עד ימי החשמונאים. בנוסף, מציין רפפורט שהפירוש סותר את דברי רס"ג בספר אמונות ודעות. כראייה נצחת מציין רפפורט את הפירוש על פרק ז', פסוק ח', בו הוא מצא רמז למלכות הנוצרים בירושלים, שאירע מעל 150 שנה אחרי מות סעדיה גאון. שלמה יהודה רפפורט ציין שמחבר הפירוש אמנם הביא מובאות מפירושו של רס"ג, ולכן יש מובאות מרס"ג הנמצאות בפירוש.
אלעזר הלוי גרינהוט יצא נגד טענתו של רפפורט ופרסם במאסף הגן שיצא בשנת 1899 מאמר הטוען שהפירוש הוא אכן של רס"ג. גרסה מורחבת של טענותיו הוא הביא בהקדמה לפירושו על עזרא ונחמיה. בשנת 1900 הגיב שמואל אברהם פוזננסקי לגרינהוט וטען שרפפורט צודק והפירוש אינו של רס"ג. גרינהוט השיב לפוזננסקי, אך דבריו לא נתקבלו על לב החוקרים. כתב על כך פרופ' אליעזר שלוסברג: "למרות דברי תשובתו של גרינהוט, מוסכם על כל החוקרים, כי המחבר אכן איננו הגאון רב סעדיה."
בשנת תשמ"א הוציא הרב יוסף קאפח מכתב יד את פירושו של רב סעדיה גאון לספר דניאל, השונה מהפירוש המופיע במקראות גדולות.
מחבר

השערות שונות הועלו לגבי זהותו של מחבר הפירוש, בהם: חכם צרפתי מהמאה ה-13 או ה-14, הפייטן סעדיה בן נחמני וסעדיה בן יוסף בכור שור.
הערות שוליים

↑  שלמה יהודה רפפורט, תולדות רבנו סעדיה גאון ותולדות ספריו, הערה 39, בכורי העתים, תקפ"ט, עמוד 34, באתר היברובוקס
↑  יוסף דניאל וואלאך, הגן, המגיד, 30 בדצמבר 1899
↑  אלעזר גרינהוט, רבנו סעדיה גאון ופירושו לדניאל,  פירוש על עזרא ונחמיה, ירושלים, תרנ"ח, עמוד 6–23, באתר היברובוקס
↑  הערה, הצבי, 12 בינואר 1900
↑  בינה בספרים, המליץ, 15 ביולי 1900
↑  אלעזר גרינהוט, רבנו סעדיה גאון ופירושו לדניאל, באתר היברובוקס
↑  אליעזר שלוסברג, "האם הפך נבוכדנצר לחיה? (דניאל ד', ל): עיון בפרשנות ימי-הביניים", בית מקרא, כרך לח, חוברת ד (קלה) (תמוז-אלול תשנ"ג), הערה 10
↑  דניאל שפרבר, מנהגי ישראל, חלק א', מוסד הרב קוק, תש"ן, עמ' קמט
צ'נסלור של דוכסות לנקסטר

הצ'נסלור של דוכסות לנקסטר הוא משרד בממשלת בריטניה. התפקיד נחשב לשני בחשיבותו מבין שרי הקבינט, מיד אחרי ראש הממשלה וקודם לשר המרכז את ענייני הקבינט. התפקיד כולל בין היתר את ניהול הנכסים וההכנסות של דוכסות לנקסטר.
רשמית, את הצ'נסלור של דוכסות לנקסטר ממנה מלך בריטניה בעצת ראש הממשלה, והוא אחראי בפני הפרלמנט על ניהול הדוכסות. כיום מעורבותו של הצ'נסלור בניהול ענייניה השוטפים של הדוכסות היא מועטה, ובתפקיד נושא אחד הפוליטיקאים הבכירים כשר נוסף ללא תיק בקבינט ממשלת בריטניה. בספטמבר 2021 הוחלט כי הצ'נסלור ייעץ לראש הממשלה על פיתוח ויישום מדיניות, במיוחד סביב הברקסיט.
שר הצללים המקביל למשרה הוא צ'נסלור הצללים של דוכסות לנקסטר.
היסטוריה

במקור, הצ'נסלור היה נושא המשרה הבכיר בניהול היומיומי של דוכסות לנקסטר ושל הרוזנות הפלטינית של מחוז לנקסטר (רוזנות פלטינית שצורפה לכתר האנגלי בשנת 1399). כיום האחראי לניהול זה הוא סגן במשרד הצ'נסלור, והצ'נסלור עצמו הוא חבר הקבינט עם מחויבות מועטה בכל הנוגע לדוכסות. התפקיד ניתן לא פעם לשר זוטר בממשלה בעל אחריות בתחום מדיניות מסוים שאינה נכללת בתחומי האחריות של אף אחד מהמשרדים הממשלתיים הקיימים.
בשנת 1491 הוקם משרדו של סגן הצ'נסלור של הרוזנות הפלטינית של לנקסטר, וכיום מחזיק בו אחד משופטי בית המשפט הגבוה לצדק, היושב בצפון מערב אנגליה.
היסטוריה > בתקופתנו

על פי חוק משנת 1868, הצ'נסלור נדרש להישבע את שבועת הנאמנות או להצהיר את הצהרת הנאמנות (הנוסח הלא דתי של השבועה), ומכהן כשר ללא תיק. על פי חוק משנת 1975 הצ'נסלור של דוכסות לנקסטר זכאי למשכורת ממשלתית.
לאחר מערכת גליפולי, הועבר וינסטון צ'רצ'יל בשנת 1915 לתפקיד הצ'נסלור, מהלך שנתפס כהשפלה ואובדן כוחו בממשלה.
בשנים 1997–2009 אוחדו תפקידי הצ'נסלור והשר המרכז את ענייני הקבינט. בשנים אלה החזיקו בתפקיד אלן מילבורן שמונה ב-2004 על ידי ראש הממשלה טוני בלייר. עם זאת, בסבב המינויים של 2009 בממשלתו של דייוויד קמרון עבר תפקיד הצ'נסלור למנהיגת בית הלורדים עד 2014. שני התפקידים אוחדו שוב עם מינויו של דייוויד לידינגטון לצ'נסלור ב-2018, ועד לכניסתו לתפקיד של מייקל גוב ב-2019, שקיבל את תפקיד השר המרכז לענייני קבינט רק לאחר סבב המינויים של 2020.
סטיב ברקלי מונה לתפקיד כחלק מסבב המינויים של 2021, וכיהן במקביל בתפקיד השר המרכז את ענייני הקבינט עד פברואר 2022, אז מונה לראש הסגל ברחוב דאונינג. תפקיד השר המרכז את ענייני הקבינט הוענק למייקל אליס בעוד ברקלי שמר על תפקידו כצ'נסלור של הדוכסות. קיט מאלטהאוס נכנס לתפקיד הצ'נסלור במקומו של סטיב ברקלי ב-7 ביולי 2022, ואחריו כיהן בתפקיד נאדים זהאווי שמונה ב-6 בספטמבר 2022, בממשלתה קצרת הימים של ליז טראס, ולאחר כניסתו של רישי סונאק לתפקיד ראש הממשלה הוא מינה לתפקיד הצ'נסלור את אוליבר דאודן ב-25 באוקטובר 2022.
תחומי אחריות

בנוסף לניהול הנכסים וההכנסות של דוכסות לנקסטר, הצ'נסלור הוא גם חבר בקבינט ומייעץ לראש הממשלה בפיתוח וביישום מדיניות הממשלה. בנוסף, הצ'נסלור אחראי כיום על:
ניהול ועדות הקבינט
יישום עסקים ממשלתיים
פיקוח על ועדות וצוותי משימה מיוחדים, השלכות יציאת בריטניה מהאיחוד האירופי על הפרלמנטים במדינות הממלכה (סקוטלנד, וויילס וצפון אירלנד) וסוגיות חוקתיות.
פיקוח על מדיניות משרדי הממשלה
הערות שוליים

↑  House of Commons Disqualification Act 1975 c. 24, Schedule 2
↑  "Chancellor of the Duchy of Lancaster - GOV.UK".
↑  Chancellor of the Duchy of Lancaster – Glossary page – UK Parliament (אורכב 06.11.2010 בארכיון Wayback Machine). Parliament.uk (21 April 2010). Retrieved 30 September 2011.
↑  FAQs, duchyoflancaster.co.uk. Archived 2009-09-01 on the Internet Archive.
↑  The Government, Prime Minister and Cabinet: Directgov – Government, citizens and rights (אורכב 21.07.2011 בארכיון Wayback Machine). Direct.gov.uk. Retrieved on 30 September 2011.
↑  Vernon Bogdanor (9 בנובמבר 1995). The Monarchy and the Constitution. p. 188. ISBN 9780198277699. {{cite book}}:  (עזרה). (Citing House of Commons Debates 17 November 1987 col 11, Standing Committee G.)
↑  "Prime Minister Boris Johnson: Who's in his cabinet?". BBC. British Broadcasting Corporation. נבדק ב-24 ביולי 2019. {{cite web}}:  (עזרה)
↑  Promissory Oaths Act 1868 section 5 and Schedule
↑  Ministerial and other Salaries Act 1975 sections 1 & 3 and Schedule 1
↑  "Summer 1915 (Age 40)". International Churchill Society. 10 בפברואר 2015. {{cite web}}:  (עזרה)
↑  Chancellor of the Duchy of Lancaster - GOV.UK, www.gov.uk (באנגלית)
צחיאגיין אלבגדורג'

צחיאגיין אלבגדורג'
צחיאגיין אלבגדורג' (במונגולית: Цахиагийн Элбэгдорж; נולד ב-30 במרץ 1963 בזרג, מחוז חובד) הוא פוליטיקאי מונגולי אשר כיהן כנשיא מונגוליה בשנים 2009–2017. קודם לכן כיהן אלבגדורג' כראש ממשלת מונגוליה – בפעם הראשונה למספר חודשים בשנת 1998 ובפעם השנייה מ-2004 עד 2006.
בצעירותו למד אלבגדורג' עיתונאות באוקראינה (אז חלק מברית המועצות), ומאוחר יותר באוניברסיטת הרווארד בארצות הברית.
עם חזרתו למונגוליה הפך אלבדורג' פעיל במאבק להחלפת המשטר החד-מפלגתי הקומוניסטי במשטר דמוקרטי. ב-1990 הוא זכה לפרסום בזכות נאומיו הנחרצים בגנות הממשל. הוא היה חבר בפרלמנט המונגולי בין השנים 1990 ו-1992, אך פרש ב-1994 כמחאה על התנהלות המשטר. הוא נבחר בשנית לפרלמנט ב-1996 והפך לראש המפלגה הדמוקרטית הליברלית של מונגוליה, שהייתה השנייה בגודלה.
אלבדורג' היה מנוע מלהיות חבר בקבינט, בעקבות חוק שקבע כי חבר פרלמנט אינו יכול להיות חבר קבינט במקביל. חוק זה שונה ב-1998. במרץ 1998 הפך אלבגדורג' לראש הממשלה על ידי קואליציית האיחוד הדמוקרטי, בה הייתה מפלגתו הגדולה ביותר. הוא התפטר בדצמבר 1998 בעקבות שערוריית כספים, ונבחר בשנית ב-20 באוגוסט 2004 בקואליציה עם המפלגה המהפכנית העממית של מונגוליה. הוא התפטר בעקבות משבר ממשלתי ב-13 בינואר 2006.
צ'בצ'וד

| --- | --- |
סמל צ'בצ'ודסמל צ'בצ'וד

 מדינה:  הונגריה הונגריה
 חבל:  המישור הגדול הדרומי
 מחוז:  בקש בקש
 נפה:  נפת סרווש
 שטח:  66.88 קמ"ר
 אוכלוסייה:  ‏
  ‑ בכפר:  1,640 (1 בינואר 2021)
 קואורדינטות:  46°49′00″N 20°39′00″E﻿ / ﻿46.816666666667°N 20.65°E﻿ / 46.816666666667; 20.65 
 אזור זמן:  UTC +1
 http://www.csabacsud.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.צ'בצ'וד(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.צ'בצ'וד  he tabBackground:;tabBorder:#aaa;defaultTab:0;
 
צ'בצ'וד (בהונגרית: Csabacsűd) הוא כפר בנפת סרווש שבמחוז בקש בדרום מזרח הונגריה.
היסטוריה

האזור מיושב כבר מימי הביניים. והכפר עצמו מוזכר בכתבים משנת 1444, והוא הוקם רשמית בשנת 1924.
על פי מיפקד יהודי הונגריה, בכפר חיו 13 יהודים בשנת 1930 ו-7 יהודים בשנת 1941. לפחות אחד מיהודי הכפר נרצח בשואה.
בדומה ליישובים רבים באירופה, נמצא גם מספר התושבים בצ'בצ'וד בירידה. בשנת 1990 חיו בכפר 2,159 תושבים, ובשנת 2021 התגוררו בו 1,640 תושבים בלבד.
הערות שוליים

↑  נתוני הכפר באתר הלמ"ס ההונגרי
↑  מיפקד יהודי הונגריה
↑  תיעוד יהודי הכפר שנרצחו בשואה באתר יד ושם
| יישובים במחוז בקש |
| --- | --- | --- |
| ערי המחוז | בקשצ'בה  |  |
| ערים |  בטוניה •  בקש •  • צ'ורוואש •  דוואוואניה •  אלק •  פיזשדיארמט •  גיומנדרד •  גיולה •  קונדורוש •  קרשלדאן •  מדגיישג'האזה •  מזברן •  מזהגייש •  מזקובאצ'האזה •  אורושהאזה •  שרקד •  סרווש •  סגהאלום •  טוטקומלוש •  אויקיגיוש •  וסטה |  |
| כפרים | בקשסנטאנדראש • צ'בסבדי • דובוז • גרנדאש • קטשופרון • סבדקיגיוש • טלקגרנדאש • דומבג'האז • קוורמש • אלמאשקמראש • דומבירטוש • קספר • קישדומבג'האז • קונאגוטה • מגיארבאנהגייש • מגיארדומבג'האז • מדגיישבודזאש • נג'באנהגייש • נג'קמראש • פוסטאוטלקה • וגג'האזה • צ'אדסאלאש • אצ'גפלבה • הוניה • בלמגייר • קמוט • קרשטרצ'ה • טרהוש • מורון • קרשויפלו • קרטססיגט • בוצ'ה • קטגיהאזה • לוקשהאזה • אורמניקוט • קרדוש • צ'בצ'וד • בקשאמשון • צ'נאדאפאצה • גאדורוש • קרדושקוט • נג'סנאש • פוסטפלדוואר • ביהראוגרה • גסט • קרשנג'הרשאן • קטגיאן • מהקרק • מזגיאן • שרקדקרסטור • אויסלונטה • ז'דאן |  |
| יישובים בנפת סרווש |
| --- | --- | --- |
| יישובים | סרווש • בקשסנטאנדראש • קונדורוש • אורמניקוט • קרדוש • צ'בצ'וד |  |
| --- | --- |
בקרת זהויות :  NLI: 987007537830705171  LCCN: n94060184  VIAF: 136197663   WorldCat (עם VIAF): 136197663
צ'ד אוונס

צ'דוויין מיכאל "צ'ד" אוונס (באנגלית: Chedwyn Michael "Ched" Evans; נולד ב-28 בדצמבר 1988 בריל) הוא כדורגלן ולשי, המשחק בעמדת החלוץ בקבוצת פרסטון נורת' אנד.
באפריל 2012 הורשע אוונס באונס וריצה שנתיים וחצי מאסר. ב-21 באפריל 2016 התקבל ערעורו של אוונס, ונקבע משפט חוזר. ב-14 באוקטובר חזר למגרשים וחתם בשורות צ'סטרפילד.